नितळसाण राखात - भलायकेक जगात - गोंयकार\n25 वो गोवा युवा महोत्सव, 17 सर्तीं, 39 पंगड, 2000 तरणाटे\nसुचीता नार्वेकर हांका युवा उर्बा पुरस्कार\nवैचारीक घुडी वयर हुबोवया...\n'तरणाट्यांनी बाळगुची गिन्यान वाडिची आस'\nनवो संवसार; नवी परिक्रमा\nए मालीक तेरे गुंडे हम...\nयुवा महोत्सव नगराक मनोहर पर्रीकार हांचें नांव\nHome/आयच्यो खबरो/नितळसाण राखात - भलायकेक जगात\n"शुभ करोती कल्याणम अारोग्य धनसंपदा"\nही प्रार्थना आमी सदाच म्हणटा ,तरीय तुमंका सगळ्यांक म्हजो एकुच प्रश्न , की आमंचे आरोग्य आमी आमच्या तिजोरेन दवरलेल्या धनासारखे आमी जपतात?\n"बुरश्या पायांनी म्हज्या मनांत हांव कोणाकुच येवंक दिवचेना" हे महात्मा गांधीचे म्हणणे.\n२ अक्टोबर हो, भारतीय स्वतंत्रायेच्या शिल्पकाराचो आज जल्मदीस. जसो तांचो देश तसोच आसलो तांचो भेस. महात्मा गांधीजींक बापुजी अशेय म्हणटात.आपल्या अहिंसात्मक आंदोलनाच्या माध्यमातल्यान देशाक स्वतंत्र्य मेळोवपाक जैत जोडले आनी अक्ख्या भारत देशाचे ते राष्ट्रपिता जाले. ह्या महापुरुसाचो जल्म गुजरात राज्यातल्या पोरबंदर गावांत जालो. शिक्षपाक हुशार आशिल्यान ताणी इंगल्डांक वचुन बेरिस्टराची पदवी मेळयली आनी भारतांत परत येताच वकिली सुरवात केली.\nदक्षिण आफ्रिकेक आसतना भारतीय आधिकार मेळोवपाक जेन्ना ते पेटले ते निमणे मेरेन तांचे भितल्ले इंगळे न्हीवले ना. मीठाचो सत्याग्रह, भारत छोडो आंदोलन, चंपारण सत्याग्रह अशे वेगवगळे सत्याग्रह ताणी घडोवन हाडले आनी जैत मेळयले.बापुजी भारतातल्या गरीब लोंकाखातीर भरपुर वावुरले.गरीबांचे दुख्ख आपल्याक कळटले जाल्यार आपणेय तांचे सारखे रावपाक जाय अशे ताणी थारायले.रुचीची खाणां खावप, बरें न्हेसणा न्हेसप हें सगळे ताणी सोडुन एकदम सादेपणान रावपाचो निश्चय केलो. गरीबांखातीर ते आपझले खास करुन हरिजन लोकांखातीर ते वावुरले. बापुजीन हरिजन लोकांक खास फंड तयार केलो. भारत स्वतंत्रायेचे सपन तांच्या दोळ्यानी लिकलिकताले तशेच नितळसाण तांच्या काळजाच्या खोलायेतल्यान झळकताली. नितळसाणीची जागृताय हाडपाक ते कायम बोवळ्ळे .\nभारत स्वतंत्र जालो खरो पुण आजमेरेन आमचो देश कचरोमुक्त जावना. नितळसाणीक अधीक महत्व दिवपी बापु आमंचे. तांका नितळसाण खुब आवडटाली. आपलो गांव आपलो देश नितळ आसपा खातीर ताणी, स्वता हातान सारन धरली. स्वछताय ही गांधीगीरीचो एक मुखेल भाग .आपलो देश तशेच थंयचे सरभौवतणचे वातावरण नितळ दवरल्यार सगळ्यांची भलायकी बरी उरतली. स्वच्छ भारत हे सपन घेवन ते स्वता वावुरले आनी यांच्या फाटल्यान हे सपन करपत गेले.\nपरदेशांतली तांची भौवणी तशेच तांचे थंय रावणेय जाल्ल्यान ताणी परदेशातलो नितळ - निवळ परिसर पळोवन तांका सदाच दीस की आपलोय भारत देश असोच नितळ आसचो.\nबापूजीच्या जल्मदीसा निमतान " स्वच्छ भारत अभियान" ही येवजण केला खरें पुण फक्त सेल्फी घेवपा निमतान ,फोटो पेटोवपा निमतान चार कायली , सान्नी ,कुडके हातान धरुन सरभौवतणी बसुन पोज दीतात. नव्याचे णव दीस मागीर येरे म्हज्या मागल्या हीच गत.\nनितळसाण म्हणटांच फक्त कोयर - कचरोच न्हंय, आयची परिस्थीती अशी जाल्या की सरभौवतणचो परिसर कचऱ्यान बरकटलाच , हवा प्रदुशणान माखला, ध्वनिप्रदूषणान गजगजला आनी हे सगळेच मिश्रणाचो शारिरीक तसोच मानसीक त्रास जाता.हार्ट अटेकाक आंमत्रण दिवपी अशी दुयेंता आमीच जल्माक घातल्यात.\nलेटस्ट टेक्नलॉजीन घुस्पुन सगळ्यांचेर काळ आयला. आमंची कुड तशी परिसराचो इबाड करुन उडयला. तुमंका दिसतले हे आनी कशे ?\nनितळसाण म्हणटांच आमी आमंचे पर्यावरण विसरपाक जायना. पुण हालींसरा आमी आमंचे सैमाकडचे नातें विसरपाक लागला. सैमाची राखण म्हळ्यार स्वताची कुटुंबाची राखण हाचो विसर आमंका पडला.\nवतात थंय कॉकंरीटाची रानां उबीं केल्यात , कचऱ्याच्यो राशी, प्लाश्टीकच्यो पिशव्यो पेराशुटावरी जळींमळीं उडपाक लागला.पॉलिथिन ह्या भिराकुळ पद्धार्थान तांडव सुरू केला.पॉलिथिनाचो उण्यात उणो उपेग जावपाक जाय, शक्यतो तो टाळपाचो प्रयत्न करपाक जाय.\nहाली केन्सर , हार्ट अटेक, खुब प्रमाणान वाडल्या हो परिणाम आमंची खाया-पेयांचो तसोच परिसराचो जाल्लो इबाड. सैमनिर्मीती उदक ,हवा, माती हाची नाशाडी आमी करपाक लागल्या. कारखान्यातलो धुंवर, साडउदकां, सैमातली हेर रुखावळीचो इबाड , झाडांपेडा कातरुन पावसाचेरुय प्रभाव पडपाक लागला.ह्या वर्सा पावसान नाशाडी केला हे कडू सत तरीय ह्या सगळ्याची जतनाय घेतल्याबगर नितळसाणीक अर्थ ना.\nघरातल्या कोयराची सारखी व्यवस्था जावची हाची सगळ्यांनीच जतनाय घेवपाक जाय.\nस्वताच्या कुडीची म्हार्गेले साबण आनी क्रीम लावन कलय काडली म्हण नितळसाण जायना. पर्यावरण प्रदुशणांचेर आडो घालपाक आमी जर पुर्णपणान वावुरली जाल्यारुच सर्व नितळ तशेच भलायकीय आमंची बरी उरतली.\nसैम तशेच आमंची भलायकी जागोवपाक आमी सगळी वावरुया . आमची भलायकी जागपाक नितळसाण जपूया तशेच बापूजीचे सपन खऱ्या अर्थान जागोवया.
